open-index/open-wikipedia-markdown huggingface dataset:
విజయ్ అవార్డు - ఉత్తమ మహిళా అరంగేట్రం

తమిళ చిత్రాలకు వార్షిక విజయ్ అవార్డుల వేడుకలో భాగంగా స్టార్ విజయ్ **ఉత్తమ తొలి నటిగా విజయ్** అవార్డును ప్రదానం చేస్తారు.

జాబితా

పురస్కారం విజేతలు, ప్రతిపాదనల జాబితా:

## ప్రతిపాదనలు

* **2007 [[అంజలి (నటి)|అంజలి]]-''కత్రాదు తమిళం***
** [[ఆండ్రియా జర్మియా|ఆండ్రియా]]-*పచైకిలి ముత్తుచారం*
** [[ముక్త (నటి)|భాను]]-*తామిరభారణి*
** [[తనీషా ముఖర్జీ|తనిషా]]-[[నీవల్లే నీవల్లే|ఉన్నాలే ఉన్నాలే]]
** [[విజయలక్ష్మి ఫిరోజ్|విజయలక్ష్మి]]-*చెన్నై 600028*
* *'2008 పార్వతి-పూ**
** [[కంగనా రనౌత్]]-''ధామ్ ధూమ్''
** [[సమీరారెడ్డి|సమీరా రెడ్డి]]-''[[సూర్య సన్ ఆఫ్ క్రిష్ణన్|వారణం ఆయిరం]]''
** [[కలర్స్ స్వాతి|స్వాతి]]-''సుబ్రమణ్యపురం''
* **2009 అనన్య-*నాడోడిగల్***
** అభినయం-''నాడోడిగల్''
** [[అనుయా భగవత్]]-''శివ మనసుల శక్తి''
** [[రూపా మంజరి]]-''తిరు తిరు''
** [[షమ్ము]]-''[[కాంచీవరం]]''
* **2010 అమలా పాల్-*మైనా***
** [[ఎమీ జాక్సన్|అమీ జాక్సన్]]-''మద్రసపట్టిణం''
** [[సమంత|సమంతా]]-''బానా కథాడి''
** [[మనోచిత్ర|నందగి]]-అవల్ పియార్ తమిజరసి
** [[ఓవియా]]-''కళవాణి''
* **2011 రిచా గంగోపాధ్యాయ-*మాయక్కం ఎన్న***
** [[హన్సిక మోత్వానీ|హన్సిక మోట్వానీ]]-''మాపిల్లై''
** [[తాప్సీ|తాప్సీ పన్నూ]]-''ఆదుకలం''
** [[శ్రుతి హాసన్|శృతి హాసన్]]-''[[7th సెన్స్|7 ఆమ్ అరివు]]''
** [[ఇనియా]]-''వాగై సూడా వా''
* **2012 వరలక్ష్మి శరత్కుమార్-*పోడా పోడి***
** [[లక్ష్మీ మీనన్ (నటి)|లక్ష్మీ మీనన్]]-''సుందరపాండియన్''
** [[మనీషా యాదవ్]]-''వజక్కు ఎన్ 18/9''
** [[పూజా హెగ్డే]]-''ముగమూడి''
** [[ఊర్మిళ మహంత|ఊర్మిళా మహంతా]]-''వజక్కు ఎన్ 18/9''
* **2013 నజ్రియా నజీమ్-నేరామ్*నిరామ్***
** [[అర్జున్ సర్జా|ఐశ్వర్య అర్జున్]]-''[[ధీరుడు (2014 సినిమా)|పట్టతు యానాయి]]''
** [[శ్రీదివ్య|శ్రీ దివ్య]]-వరుతపదత వాలిబార్ సంగం
** [[సురభి (నటి)|సురభి]]-ఇవాన్ వెరమత్తిరి
** [[తులసి నాయర్]]-''[[కడలి (సినిమా)|కడల్]]''
* **2014 మాళవికా నాయర్-కుకూ*'
** [[అఖిల కిషోర్]]-*కథై తిరైకతై వాసనం ఇయక్కం*
** [[ఆనంది (నటి)|ఆనందీ]]-*కయల్*
** [[కేథ‌రిన్ థ్రెసా|కేథరీన్ ట్రెసా]]-మద్రాస్
** [[శివదా|శివద నాయర్]]-*నెడుంచాలై''

## ఇవి కూడా చూడండి

* విజయ్ అవార్డు - ఉత్తమ నటి
* విజయ్ అవార్డు - ఉత్తమ సహాయ నటి
* విజయ్ అవార్డు - ఫేవరెట్ హీరోయిన్
* విజయ్ అవార్డు - ఉత్తమ విలన్
* తమిళ సినిమా
* భారతీయ సినిమా

## మూలాలు
వర్గం:తమిళ సినిమా
టి.ఎ.కళ్యాణం

టి.ఎ.కళ్యాణం తెలుగు సినిమా సంగీత దర్శకుడు;

## జీవిత విశేషాలు
టి.ఎ.కళ్యాణరామన్ 1954 లో వచ్చిన వద్దంటే డబ్బు సినిమాకు సంగీత దర్శకులు . రావు బాలసరస్వతి 'పాడిన ఎందుకో ఈ హాయి నాకు',సదాశివ బ్రహ్మం  వ్రాసిన జిక్కి పాడిన 'అల్లదే అవతల' పాటలు తెలుగునాట గొప్ప ప్రాచుర్యం పొందాయి.

### సినిమాలు

* చంద్రవంక - 1951
* సింగారి - 1951
* ప్రతిజ్ఞ - 1953
* ఇద్దరు పెళ్లాలు - 1954
* వద్దంటే డబ్బు -  1954

## మూలాలు

వర్గం:తెలుగు సినిమా సంగీత దర్శకులు
సితార-ఎ-ఇంతియాజ్

**సితార-ఎ-ఇంతియాజ్** (ఉర్దూః ستارہ-يمتيج) పాకిస్తాన్ దేశం ప్రదానం చేసే  మూడవ అత్యున్నత పౌర పురస్కారం. దీనిని *"పాకిస్తాన్ యొక్క భద్రత లేదా జాతీయ ప్రయోజనాలకు, ప్రపంచ శాంతి, సాంస్కృతిక లేదా ఇతర ముఖ్యమైన ప్రజా ప్రయత్నాలకు ప్రత్యేకించి విలువైన సహకారం అందించిన పాకిస్తాన్ పౌరులకు, విదేశీ పౌరులకు"* ప్రదానం చేస్తారు. సాహిత్యం, కళలు, క్రీడలు, వైద్యం లేదా విజ్ఞాన శాస్త్రం వంటి గౌరవనీయమైన రంగాలలో అత్యుత్తమ సహకారం అందించిన పౌరులను ఈ పురస్కారానికి ఎంపిక చేస్తారు. పాకిస్తాన్ రక్షణ దళాల సైనిక అధికారులు కూడా ఈ పురస్కారానికి అర్హులు. ఈ పురస్కారం 1957 నుండి ప్రదానం చేయబడుతోంది.

## పురస్కార గ్రహీతలు
ఈ పురస్కారం పొందిన కొందరి జాబితా:

* ఇంజమామ్-ఉల్-హక్  క్రికెట్ క్రీడాకారుడు. (2005)
* అజహర్ మహమూద్  క్రికెట్ క్రీడాకారుడు. (2008)
* గులాం అలి  గాయకుడు. (2013)
* సర్ఫరాజ్ అహ్మద్  క్రికెట్ క్రీడాకారుడు. (2018)
* మిస్బా-ఉల్-హక్  క్రికెట్ క్రీడాకారుడు. (2018)
* షేక్ అయాజ్  సింధీ కవి.
* అబ్దుల్ ఖాదిర్  క్రికెట్ క్రీడాకారుడు. (2020 మరణానంతరం)
*

## మూలాలు

వర్గం:పాకిస్తాన్
వర్గం:పురస్కారాలు
సంజయ్ వామన్‌రావ్ డియోటాలే

**సంజయ్ వామన్‌రావ్ డియోటాలే** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు వరోరా శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై పర్యావరణ & సాంస్కృతిక వ్యవహారాల మంత్రిగా పని చేశాడు.
## రాజకీయ జీవితం
సంజయ్ డియోటాలే 1991లో వరోరా తహసీల్‌లోని మధేలి-నగరి సర్కిల్‌లో జిల్లా పరిషత్ సభ్యునిగా తన రాజకీయ జీవితాన్ని ప్రారంభించి ఆ తరువాత భారతీయ జనతా పార్టీలో చేరి 1995లో వరోరా శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1999, 2004, 2009 ఎన్నికలలో వరుసగా ఎమ్మెల్యేగా ఎన్నికై కాంగ్రెస్-ఎన్‌సిపి ప్రభుత్వంలో పృథ్వీరాజ్ చవాన్ మంత్రివర్గంలో పర్యావరణ & సాంస్కృతిక వ్యవహారాల శాఖ మంత్రిగా పని చేసింది. 

సంజయ్ డియోటాలే 2014 లోక్‌సభ ఎన్నికలలో పోటీ చేసి ఓడిపోయాడు. ఆయనకు 2014 శాసనసభ ఎన్నికలకు ముందు కాంగ్రెస్ పార్టీ టిక్కెట్ నిరాకరించడంతో కాంగ్రెస్‌ను వీడి భారతీయ జనతా పార్టీలో చేరి బీజేపీ అభ్యర్థిగా పోటీ చేసి ఓడిపోయాడు. ఆయన 2019 ఎన్నికల్లో శివసేనలో చేరి పోటీ చేసి ఓడిపోయి తిరిగి కేంద్ర మంత్రి నితిన్ గడ్కరీ సమక్షంలో మళ్లీ బీజేపీలో చేరాడు.
## మరణం
సంజయ్ డియోటాలే నాగ్‌పూర్‌లోని ఆసుపత్రిలో చికిత్స పొందుతూ 2021 ఏప్రిల్ 25న ఆరోగ్యం క్షిణించడంతో గుండెపోటుతో మరణించాడు. ఆయనకు కొడుకు కరణ్, కుమార్తె కృతిక ఉన్నారు.
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
సంజయ్ డెర్కర్

**సంజయ్ నీలకంఠరావు డెర్కర్** (జననం 1964) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు వాని శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
సంజయ్ డెర్కర్ స్వతంత్ర అభ్యర్థిగా రాజకీయాల్లోకి వచ్చి 2019 మహారాష్ట్ర శాసనసభ ఎన్నికలలో వాని శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి మూడవ స్థానంలో నిలిచాడు. ఆయన ఆ తరువాత శివసేన (యుబిటి)లో చేరి 2024 మహారాష్ట్ర శాసనసభ ఎన్నికలలో శివసేన (యుబిటి) అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సంజీవ్‌రెడ్డి బాపురావ్ బోడ్కుర్వార్ 15,560 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 94,618 ఓట్లతో విజేతగా నిలవగా, సంజీవ్‌రెడ్డి బోడ్‌కుర్వార్‌కు 79,058 ఓట్లు వచ్చాయి.
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
కరణ్ సంజయ్ డియోటాలే

**కరణ్ సంజయ్ డియోటలే** (జననం 1995)  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2024 మహారాష్ట్ర శాసనసభ ఎన్నికలలో వరోరా శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.  

ఆయన మాజీ ఎమ్మెల్యే సంజయ్ వామన్‌రావ్ డియోటాలే కుమారుడు.
## రాజకీయ జీవితం
కరణ్ సంజయ్ డియోటలే భారతీయ జనతా పార్టీ ద్వారా రాజకీయాల్లోకి వచ్చి 2024 మహారాష్ట్ర శాసనసభ ఎన్నికలలో వరోరా శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ముఖేష్ మనోజ్ జివ్‌టోడ్‌పై 15,450 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.  ఆయన 65,170 ఓట్లతో విజేతగా నిలవగా, ముఖేష్ మనోజ్ జివ్టోడ్ కి 49,720 ఓట్లు వచ్చాయి. 
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
సంజీవ్‌రెడ్డి బాపురావ్ బోడ్కుర్వార్

**సంజీవ్‌రెడ్డి బాపురావ్ బోడ్కుర్వార్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు వాని శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
సంజీవ్‌రెడ్డి బోడ్కుర్వార్ భారతీయ జనతా పార్టీ అభ్యర్థిగా రాజకీయాల్లోకి వచ్చి 2014 మహారాష్ట్ర శాసనసభ ఎన్నికలలో వాని శాసనసభ నియోజకవర్గం నుండి  బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి శివసేన అభ్యర్థి నాందేకర్ విశ్వాస్ రామచంద్రపై 5606 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ  చేసి తన సమీప ప్రత్యర్థి అభ్యర్థి ఐఎన్‌సీ అభ్యర్థి వామన్‌రావ్ బాపురావ్ కసావర్‌పై 27795 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

సంజీవ్‌రెడ్డి బోడ్కుర్వార్ 2024 మహారాష్ట్ర శాసనసభ ఎన్నికలలో వాని శాసనసభ నియోజకవర్గం నుండి  బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి శివసేన (యుబిటి) అభ్యర్థి సంజయ్ డెర్కర్ చేతిలో 15,560 ఓట్ల తేడాతో ఓడిపోయాడు. సంజయ్ డెర్కర్ 94,618 ఓట్లతో విజేతగా నిలవగా, సంజీవ్‌రెడ్డి బోడ్‌కుర్వార్‌కు 79,058 ఓట్లు వచ్చాయి.

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
అశోక్ ఉయిక్

**అశోక్ రామాజీ ఉయిక్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు రాలేగావ్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై 2019లో గిరిజనాభివృద్ధి శాఖ మంత్రిగా పని చేశాడు.
## రాజకీయ జీవితం
అశోక్ ఉయిక్ శివసేన పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 మహారాష్ట్ర శాసనసభ ఎన్నికలలో రాలేగావ్ శాసనసభ నియోజకవర్గం నుండి శివసేన టికెట్ ఆశించగా దక్కకపోవడంతో భారతీయ జనతా పార్టీలో చేరి బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి కాంగ్రెస్ అభ్యర్థి వసంత్ పుర్కేపై 38,750 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి కాంగ్రెస్ అభ్యర్థి వసంత్ పుర్కేపై 9,875 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 2019 జూన్ 16 నుండి 2019 నవంబరు 12 వరకు గిరిజనాభివృద్ధి శాఖ మంత్రిగా పని చేశాడు.

అశోక్ ఉయిక్ 2024 మహారాష్ట్ర శాసనసభ ఎన్నికలలో రాలేగావ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి కాంగ్రెస్ అభ్యర్థి వసంత్ పుర్కేపై 2812 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2024 డిసెంబరు 15న దేవేంద్ర ఫడ్నవీస్ మంత్రివర్గంలో గిరిజనాభివృద్ధి శాఖ మంత్రిగా బాధ్యతలు చేపట్టాడు. 

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
వసంత్ పుర్కే

**వసంత్ చింధుజీ పుర్కే** (జననం 3 మే 1956) మహారాష్ట్ర రాష్ట్రానికి చెందిన రాజకీయ నాయకుడు. అతను  మహారాష్ట్ర శాసనసభకు రాలేగావ్ శాసనసభ నియోజకవర్గం నుండి 1995 నుండి 2009 వరకు నాలుగుసార్లు ఎమ్మెల్యేగా ఎన్నికై మహారాష్ట్ర శాసనసభ డిప్యూటీ స్పీకర్‌గా, పాఠశాల విద్యా, క్రీడలు & యువజన సంక్షేమ శాఖ మంత్రిగా పని చేశాడు. 

## రాజకీయ జీవితం
వసంత్ పుర్కే భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995 మహారాష్ట్ర శాసనసభ ఎన్నికలలో రాలేగావ్ శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. అతను  ఆ తరువాత వరుసగా 1999, 2004 & 2009 మహారాష్ట్ర శాసనసభ ఎన్నికలలో వరుసగా నాలుగుసార్లు ఎమ్మెల్యేగా ఎన్నికై, 2004 నవంబర్ 9 నుండి 2008 డిసెంబర్ 1 వరకు పాఠశాల విద్యా, క్రీడలు & యువజన సంక్షేమ శాఖ మంత్రిగా, 2010 డిసెంబర్ 4 నుండి 2014 నవంబర్ 8 వరకు మహారాష్ట్ర శాసనసభ డిప్యూటీ స్పీకర్‌గా పని చేశాడు. 

వసంత్ పుర్కే 2014, 2019 & 2024 మహారాష్ట్ర శాసనసభ ఎన్నికలలో వరుసగా ఓడిపోయాడు.
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారత జాతీయ కాంగ్రెస్ నాయకులు
బాలాసాహెబ్ మంగూల్కర్

**బాలాసాహెబ్ శంకర్‌రావ్ మంగూల్కర్** (జననం 1959) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు యావత్మాల్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
బాలాసాహెబ్ మంగూల్కర్ భారత జాతీయ కాంగ్రెస్ అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో పని చేసి 2019 మహారాష్ట్ర శాసనసభ ఎన్నికలలో యావత్మాల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మదన్ యరవార్ చేతిలో 2,253 ఓట్ల స్వల్ప తేడాతో ఓడిపోయాడు.  ఆయన 2024 మహారాష్ట్ర శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మదన్ యెరావార్‌పై 11,381 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1,17,504 ఓట్లతో విజేతగా నిలవగా, మదన్ యెరావార్‌కు 1,06,123 ఓట్లు వచ్చాయి. 
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
హ్యారీ మోర్గాన్

**హెన్రీ అలాన్ మోర్గాన్** (1938, జూన్ 5 - 2024, జూలై 6) న్యూజిలాండ్ క్రికెటర్. 1963 నుండి 1978 వరకు వెల్లింగ్టన్ తరపున ఫస్ట్-క్లాస్ క్రికెట్ ఆడాడు.

హ్యారీ మోర్గాన్ మీడియం-పేస్ బౌలర్, ఉపయోగకరమైన లోయర్-ఆర్డర్ బ్యాట్స్‌మెన్, అతను 15 సంవత్సరాలు వెల్లింగ్టన్ జట్టులో సక్రమంగా సభ్యుడు. అతని అత్యుత్తమ ఫస్ట్-క్లాస్ బౌలింగ్ గణాంకాలు 1966-67లో కాంటర్‌బరీకి వ్యతిరేకంగా 42 పరుగులకు 5 వికెట్లు తీశాడు.  కాంటర్‌బరీపై 1977-78లో అతని రెండవ చివరి మ్యాచ్‌లో అతని అత్యధిక స్కోరు 67.

మోర్గాన్ 1973-74లో న్యూజిలాండ్ మోటార్ కార్పొరేషన్ నాకౌట్ ఫైనల్‌లో మ్యాన్ ఆఫ్ ది మ్యాచ్ అవార్డును గెలుచుకున్నాడు. అతను ఆక్లాండ్ ఇన్నింగ్స్‌లో 55 పరుగులకు 3 వికెట్లు తీసుకున్నాడు, వెల్లింగ్టన్ వారి లక్ష్యాన్ని ఒక వికెట్, ఆరు బంతులు మిగిలి ఉండగానే 46 పరుగులతో అత్యధికంగా స్కోర్ చేశాడు.

మోర్గాన్ రోటోరువాలో 2024 జూలైలో 86వ ఏట మరణించాడు. అతని కుమారుడు రిచర్డ్ 1993 నుండి 2002 వరకు న్యూజిలాండ్‌లో ఫస్ట్-క్లాస్ క్రికెట్ ఆడాడు.

## మూలాలు

## బాహ్య లింకులు
* 
* Harry Morgan at CricketArchive (subscription required)

వర్గం:న్యూజీలాండ్ క్రికెట్ క్రీడాకారులు
వర్గం:2024 మరణాలు
వర్గం:1938 జననాలు
మదన్ యెరావార్

**మదన్ మధుకరరావు యెరావార్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు యావత్మాల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై  ఇంధన, పర్యాటకం, ఫుడ్ అండ్ డ్రగ్స్ అడ్మినిస్ట్రేషన్ & పబ్లిక్ వర్క్ శాఖ సహాయ మంత్రిగా పని చేశాడు.
## రాజకీయ జీవితం
మదన్ యెరావార్ భారతీయ జనతా పార్టీ అభ్యర్థిగా రాజకీయాల్లోకి వచ్చి 2014 మహారాష్ట్ర శాసనసభ ఎన్నికలలో యావత్మాల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి శివసేన అభ్యర్థి సంతోష్ మరోత్రావ్ ధవలేపై 1,227 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై, 2016 జూలై 8 నుండి నవంబర్ 2019 వరకు దేవేంద్ర ఫడ్నవీస్ మంత్రివర్గంలో ఇంధన, పర్యాటకం, ఫుడ్ అండ్ డ్రగ్స్ అడ్మినిస్ట్రేషన్ & పబ్లిక్ వర్క్ శాఖ సహాయ మంత్రిగా పని చేశాడు. ఆయన 2019 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి ఐఎన్‌సీ అభ్యర్థి బాలాసాహెబ్ మంగూల్కర్‌పై 2,253 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

మదన్ యెరావార్ 2024 మహారాష్ట్ర శాసనసభ ఎన్నికలలో యావత్మాల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బాలాసాహెబ్ మంగూల్కర్ చేతిలో 11,381 ఓట్ల తేడాతో ఓడిపోయాడు. బాలాసాహెబ్ మంగూల్కర్ 117,504 ఓట్లతో విజేతగా నిలవగా, మదన్ యెరావార్‌కు 1,06,123 ఓట్లు వచ్చాయి. 

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
నవానగర్ క్రికెట్ జట్టు

**నవానగర్ క్రికెట్ జట్టు** అనేది 1936 నుండి 1947 వరకు ఫస్ట్-క్లాస్ క్రికెట్‌లో క్రియాశీలకంగా ఉన్న భారత దేశవాళీ క్రికెట్ జట్టు. ఇది రంజీ ట్రోఫీ వెస్ట్ జోన్‌లో పన్నెండు సీజన్‌ల పాటు ఆడింది. ఇది గుజరాత్‌లోని జామ్‌నగర్‌లో, అప్పటి నవనగర్ రాష్ట్రంలో భాగమైంది.

1936–37లో ఫైనల్‌లో బెంగాల్‌ను ఓడించినప్పుడు నవనగర్ తన ఏకైక రంజీ ట్రోఫీని గెలుచుకుంది. దీని తరువాత సౌరాష్ట్ర 1950-51లో రంజీ ట్రోఫీలో పోటీపడటం ప్రారంభించింది.

## విజయాలు
* **[[రంజీ ట్రోఫీ]]**
** **విజేతలు (1):** 1936–37
** **రన్నర్స్-అప్ (1):** 1937–38
## క్రికెటర్లు
* ఇంద్రవిజయసిన్హ్‌జీ 
* రణవీర్‌సిన్హ్‌జీ
* యద్వేంద్రసింహ్జీ
* ముబారక్ అలీ
* అబ్దుల్ అజీజ్ దురానీ
* లాలూభా జడేజా
* నారిమన్ మార్షల్
*

## మూలాలు

వర్గం:1936 స్థాపితాలు
అలాన్ బర్గెస్

**అలాన్ థామస్ బర్గెస్** (1920, మే 1 - 2021, జనవరి 6) న్యూజిలాండ్ క్రికెటర్. అతను కాంటర్‌బరీ తరపున 1940 నుండి 1952 వరకు ఫస్ట్-క్లాస్ క్రికెట్ ఆడాడు. అతను రెండవ ప్రపంచ యుద్ధంలో ట్యాంక్ డ్రైవర్. 2020 జూన్ నుండి 2021 జనవరి వరకు, బర్గెస్ ప్రపంచంలోనే అత్యంత వృద్ధ ఫస్ట్-క్లాస్ క్రికెటర్.

## జీవితం, వృత్తి
అలాన్ బర్గెస్ తండ్రి థామస్ 1933లో క్రైస్ట్‌చర్చ్‌లో జరిగిన టెస్ట్ మ్యాచ్‌లో నిలిచిన క్రికెట్ అంపైర్. అలాన్ బంధువు గోర్డాన్ బర్గెస్, ఒక క్రికెటర్, అడ్మినిస్ట్రేటర్, అతని కుమారుడు మార్క్ 1970లలో న్యూజిలాండ్ టెస్ట్ జట్టుకు నాయకత్వం వహించాడు.

బర్గెస్ అప్రెంటిస్ అప్హోల్‌స్టెరర్ కావడానికి ముందు క్రైస్ట్‌చర్చ్‌లోని ఫిలిప్‌స్టౌన్ స్కూల్‌లో చదివాడు. 1940 డిసెంబరులో అతని మొదటి ఫస్ట్-క్లాస్ మ్యాచ్‌లో బర్గెస్ బౌలర్‌గా ఆడాడు. ఒటాగోపై ఎడమచేతి వాటం స్పిన్‌తో 52 పరుగులకు 6 వికెట్లు, 51 పరుగులకు 3 వికెట్లు తీసుకున్నాడు. ఆ సీజన్ తర్వాత అతను వెల్లింగ్టన్‌పై 61 పరుగులతో నాటౌట్‌గా ఏడవ స్థానంలో బ్యాటింగ్ చేశాడు.

అతను 1941లో 21 ఏళ్ల వయసులో న్యూజిలాండ్ ఆర్మీలో చేరాడు, త్వరలోనే విదేశాలకు పోస్టింగ్ పొందాడు. అతను ఈజిప్ట్, ఇటలీలో 20వ ఆర్మర్డ్ రెజిమెంట్‌లో ట్యాంక్ డ్రైవర్‌గా పనిచేశాడు. అతను 1944లో మోంటే కాసినో యుద్ధంలో పోరాడాడు. ఐరోపాలో యుద్ధం ముగిసిన తర్వాత అతను బ్యాట్స్‌మన్‌గా ఆడుతూ జూలై నుండి 1945 సెప్టెంబరు వరకు న్యూజిలాండ్ సర్వీసెస్ జట్టుతో కలిసి ఇంగ్లాండ్‌లో పర్యటించాడు. అతను ఏకైక ఫస్ట్‌క్లాస్ మ్యాచ్‌లో 61 పరుగులతో నాటౌట్‌గా నిలిచాడు.

1945-46, 1951-52 మధ్య కాంటర్‌బరీ తరఫున తొమ్మిది మ్యాచ్‌లలో, బర్గెస్ 1950-51లో ఆక్లాండ్‌పై రే ఎమెరీతో కలిసి మొదటి వికెట్‌కు 105 పరుగులు చేసినప్పుడు 42 పరుగుల అత్యధిక స్కోరు.

బర్గెస్ క్రైస్ట్‌చర్చ్‌లో తన స్వంత అప్హోల్స్టరీ వ్యాపారాన్ని నడిపాడు. అతను రెండుసార్లు వివాహం చేసుకున్నాడు. ముగ్గురు పిల్లలు ఉన్నారు. అతను రంగియోరాలో నివసించాడు. 2017 ఆగస్టులో టామ్ ప్రిట్‌చర్డ్ మరణించినప్పుడు అతను న్యూజిలాండ్‌లో జీవించి ఉన్న అతి పెద్ద ఫస్ట్-క్లాస్ క్రికెటర్ అయ్యాడు.

బర్గెస్ 2020 మేలో తన 100వ పుట్టినరోజును జరుపుకున్నాడు. 2020, జూన్ 13, వసంత్ రాయ్జీ మరణం తర్వాత, బర్గెస్ జీవించి ఉన్న అతి పెద్ద ఫస్ట్-క్లాస్ క్రికెటర్ అయ్యాడు. అతను 2021, జనవరి 6న రంగియోరాలో 100 సంవత్సరాల వయస్సులో మరణించాడు. బర్గెస్ మరణం తరువాత, భారతదేశానికి చెందిన రఘునాథ్ చందోర్కర్ జీవించి ఉన్న అతి పెద్ద ఫస్ట్-క్లాస్ క్రికెటర్ అయ్యాడు. ఇయాన్ గల్లావే న్యూజిలాండ్‌లో జీవించి ఉన్న అతి పెద్ద ఫస్ట్-క్లాస్ క్రికెటర్ అయ్యాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:2021 మరణాలు
వర్గం:1920 జననాలు
పాఠశాల విద్యా మంత్రిత్వ శాఖ (మహారాష్ట్ర)

పాఠశాల విద్యా మంత్రిత్వ శాఖ మహారాష్ట్ర ప్రభుత్వ మంత్రిత్వ శాఖ. మహారాష్ట్రలో విద్యా సంబంధిత విధానాల రూపకల్పన & అమలు బాధ్యత ఈ శాఖ పరిధిలో ఉంటుంది.

## కేబినెట్ మంత్రులు

## రాష్ట్ర మంత్రులు

## విభాగాలు
వివిధ విభాగాలు విద్యా మంత్రిత్వ శాఖ పరిధిలోకి వస్తాయి.

* మహారాష్ట్ర బ్యూరో ఆఫ్ టెక్స్ట్‌బుక్ ప్రొడక్షన్ అండ్ కరికులం రీసెర్చ్ (MBTPCR) 
* మహారాష్ట్ర స్టేట్ బోర్డ్ ఆఫ్ సెకండరీ అండ్ హయ్యర్ సెకండరీ ఎడ్యుకేషన్
* మైనారిటీ మరియు వయోజన విద్య
* మహారాష్ట్ర స్టేట్ కౌన్సిల్ ఆఫ్ ఎడ్యుకేషన్ రీసెర్చ్ అండ్ ట్రైనింగ్ (MSCERT)

# ఇన్స్టిట్యూట్ ఆఫ్ ఒకేషనల్ గైడెన్స్
# స్టేట్ సైన్స్ ఇన్‌స్టిట్యూట్, నాగ్‌పూర్
# స్టేట్ ఎడ్యుకేషన్ టెక్నాలజీ సెల్
# స్టేట్ ఇన్స్టిట్యూట్ ఆఫ్ ఇంగ్లీష్ స్టడీ
# జిల్లా విద్య & శిక్షణ సంస్థ (DIET)

* మహారాష్ట్ర స్టేట్ కౌన్సిల్ ఆఫ్ ఎగ్జామినేషన్స్ (MSCE)

## మూలాలు

వర్గం:మహారాష్ట్ర ప్రభుత్వం
క్రీడలు & యువజన సంక్షేమ మంత్రిత్వ శాఖ (మహారాష్ట్ర)

క్రీడలు & యువజన సంక్షేమ మంత్రిత్వ శాఖ మహారాష్ట్ర ప్రభుత్వ మంత్రిత్వ శాఖ.  

మంత్రిత్వ శాఖకు క్యాబినెట్ స్థాయి మంత్రి నేతృత్వం వహిస్తాడు. సంజయ్ బన్సోడ్‌ మహారాష్ట్ర ప్రస్తుత క్రీడలు & యువజన సంక్షేమ శాఖ మంత్రిగా ఉన్నాడు.

## క్యాబినెట్ మంత్రుల జాబితా

## రాష్ట్ర మంత్రులు

## మూలాలు

వర్గం:మహారాష్ట్ర ప్రభుత్వం
డాన్ లించ్

**డేనియల్ జోసెఫ్ ఫ్రాన్సిస్ లించ్** (1854, మార్చి 6 - 1920, డిసెంబరు 3) న్యూజిలాండ్ క్రికెట్ ఆటగాడు. అతను 1877 - 1890 మధ్యకాలంలో ఆక్లాండ్ తరపున తొమ్మిది ఫస్ట్-క్లాస్ మ్యాచ్‌లు ఆడాడు.

పర్యాటక ఆస్ట్రేలియా జట్లకు వ్యతిరేకంగా ఆక్లాండ్ తరపున లించ్ చేసిన ప్రదర్శనలు గుర్తించదగినవి. 1878 ఫిబ్రవరిలో ఆస్ట్రేలియన్లు ఆక్లాండ్ XXII ఆడినప్పుడు, లించ్ బౌలింగ్‌ను తెరిచి, వారి ఇన్నింగ్స్‌లో బౌలింగ్ చేశాడు, రెండు ఓవర్లు మినహా మొత్తం 175లో 67 పరుగులకు 5 వికెట్లు తీసుకున్నాడు. పర్యటనలో ఆస్ట్రేలియన్ల అత్యంత విజయవంతమైన బ్యాట్స్‌మన్, చార్లెస్ బ్యానర్‌మాన్, న్యూజిలాండ్‌లో ఆస్ట్రేలియన్లు ఎదుర్కొన్న అత్యంత కష్టతరమైన బౌలర్‌గా లించ్‌ని రేట్ చేశాడు. మూడు సంవత్సరాల తరువాత, 1880-81 ఆస్ట్రేలియన్లకు వ్యతిరేకంగా, అతను రెండవ ఇన్నింగ్స్‌లో 46 పరుగులకు 7 వికెట్లు తీసుకున్నాడు. 1886-87 ఆస్ట్రేలియన్‌లకు వ్యతిరేకంగా అతను ఆక్లాండ్ XXII కోసం మొదటి ఇన్నింగ్స్‌లో 46 పరుగులతో అత్యధిక స్కోర్ చేశాడు; ఆక్లాండ్ ఇన్నింగ్స్‌లలో ఎవరూ 11 కంటే ఎక్కువ పరుగులు చేయలేదు. న్యూజిలాండ్‌లో తమ మొదటి మూడు పర్యటనల్లో ఆస్ట్రేలియన్‌లపై ఏ న్యూజిలాండ్ బ్యాట్స్‌మెన్ చేసిన అత్యధిక స్కోరు లించ్ 46.

1877 డిసెంబరులో లించ్ ఫస్ట్-క్లాస్ అరంగేట్రంలో అతను 31 పరుగులకు 7 వికెట్లు, 58 పరుగులకు 2 వికెట్లు తీసుకున్నాడు, కాని కాంటర్‌బరీ వారిని రెండవ ఇన్నింగ్స్‌లో 13 పరుగులకే అవుట్ చేయడంతో ఆక్లాండ్ ఓడిపోయింది. 1884-85లో ఆక్లాండ్ 35 పరుగుల వద్ద ఒటాగోను అవుట్ చేసినప్పుడు అతను 17 పరుగులకు 6 వికెట్లు తీసుకున్నాడు. ఐదు వికెట్ల తేడాతో విజయం సాధించాడు. తర్వాత అతని కెరీర్‌లో అతను తరచుగా పూర్తిగా బ్యాట్స్‌మన్‌గా ఆడాడు, 1886-87లో ఆక్లాండ్ వెల్లింగ్టన్‌ను ఇన్నింగ్స్, 101 పరుగులతో ఓడించినప్పుడు, అత్యధిక స్కోరు 81, మ్యాచ్‌లో అత్యధిక స్కోరు.

లించ్ 1920, డిసెంబరు 3న ఆక్లాండ్‌లోని మేటర్ మిసెరికార్డియే హాస్పిటల్‌లో మరణించాడు. అతని భార్య లెట్టీతో జీవించి ఉన్నారు.

## మూలాలు

## బయటి లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1920 మరణాలు
వర్గం:1854 జననాలు
మేక్‌మైట్రిప్

**మేక్‌మైట్రిప్** భారతదేశానికి చెందిన ఆన్‌లైన్ ట్రావెల్ కంపెనీ. ఇది 2000 సంవత్సరంలో ప్రారంభమైంది. దీని ప్రధాన కార్యాలయం గురుగ్రామ్, హర్యానాలో ఉంది. ఈ సంస్థ ఆన్‌లైన్ లో విమాన టికెట్లు, రైలు, బస్ టికెట్లు, హోటల్ రిజర్వేషన్ సేవలు అందిస్తుంది. జూన్ 2023 నాటికి ఈ సంస్థ సుమారు 100 నగరాల్లో 146 ఫ్రాంచైజీలు కలిగి ఉంది. దీనికి న్యూయార్క్, సింగపూర్, కౌలాలంపూర్, ఫుకెట్, బ్యాంకాక్, దుబాయ్, ఇస్తాంబుల్ లో కూడా కార్యాలయాలున్నాయి.

సెప్టెంబరు 2019 లో చైనాలో అతిపెద్ద ట్రావెల్ ఏజెన్సీ అయిన ట్రిప్.కాం గ్రూపు, నాస్పర్స్ తో కలిసి ఈ సంస్థలో అత్యధిక వాటాను చేజిక్కించుకుంది. 

2016 లో ఈ సంస్థ ఐబిబో గ్రూప్ ను కొనుగోలు చేసింది. ఐబిబో గ్రూప్ గోఐబిబో, రెడ్‌బస్ ను నిర్వహిస్తుంది.

## మూలాలు

వర్గం:వ్యాపార సంస్థలు
తిరుపతి స్వామి

**తిరుపతి స్వామి** (1966 - జూన్ 11, 2001) తమిళ, తెలుగు సినిమా దర్శకుడు, విలేకరి. 1998 లో తెలుగులో వచ్చిన గణేష్ చిత్రంతో దర్శకుడిగా పరిచయం అయ్యాడు. ఈ చిత్రం మంచి విజయం సాధించి నంది అవార్డులు అందుకుంది. తర్వాత తెలుగులో నాగార్జున, సౌందర్య ప్రధాన పాత్రల్లో ఆజాద్ (2000), తమిళంలో విజయకాంత్ హీరోగా నరసింహ (2001) అనే చిత్రాలకు దర్శకత్వం వహించాడు. జూన్ 2001 లో చెన్నైలో జరిగిన రోడ్డు ప్రమాదంలో మరణించాడు.

## జీవిత విశేషాలు
తిరుపతి స్వామి చెన్నైలోని వన్నార్‌పేట లోని ఒక సాధారణ కుటుంబంలో జన్మించాడు. అంబేద్కర్ కళాశాల నుండి న్యాయవిద్యలో మాస్టర్స్ పట్టా పుచ్చుకున్నాడు. ఆనంద వికటన్ పత్రికలో జర్నలిస్టుగా పనిచేశాడు.

## కెరీర్
తిరుపతి స్వామి మొదట దర్శకుడు సురేష్ కృష్ణ దగ్గర వీర (1994), బాషా (1995) సినిమాలకు సహాయకుడిగా పనిచేశాడు. తర్వాత 1998 లో వెంకటేష్ కథానాయకుడిగా వచ్చిన గణేష్ చిత్రంతో దర్శకుడిగా పరిచయం అయ్యాడు. ఈ చిత్రం ఐదు విభాగాల్లో నంది పురస్కారం అందుకుంది. 2000 లో ఇతను నాగార్జున కథానాయకుడిగా ఆజాద్ అనే మరో విజయవంతమైన చిత్రానికి దర్శకత్వం వహించాడు. 2001 లో తమిళ కథానాయకుడు విజయకాంత్ నటించిన నరసింహ సినిమాకు దర్శకత్వం వహించే అవకాశం వచ్చింది.

## మూలాలు

వర్గం:తెలుగు సినిమా దర్శకులు
వర్గం:తమిళ సినిమా దర్శకులు
లీలా వినోదం

**లీలా వినోదం** 2024లో విడుదలైన సినిమా. ఈటీవీ విన్ ఒరిజినల్ సమర్పణలో శ్రీ అక్కియన్ ఆర్ట్స్ బ్యానర్‌పై శ్రీధర్‌ మరిసా నిర్మించిన ఈ సినిమాకు పవన్ కుమార్ సుంకర దర్శకత్వం వహించాడు. షణ్ముఖ్ జస్వంత్, అనఘా అజిత్, గోపరాజు రమణ, ఆమని ప్రధాన పాత్రల్లో నటించిన ఈ సినిమా టీజర్‌ను సెప్టెంబర్ 16న, ట్రైలర్‌ను డిసెంబర్ 13న విడుదల చేసి సినిమా డిసెంబర్ 19న ఈటీవీ విన్ ఓటీటీలో విడుదలైంది. 

## నటీనటులు
* షణ్ముఖ్ జస్వంత్
* అనఘా అజిత్
* గోపరాజు రమణ
* ఆమని
* రూప లక్ష్మీ 
* శ్రవంతి ఆనంద్ 
* మిర్చి RJ శరణ్ 
* ప్రసాద్ బెహరా
* శివ తుమ్మల 
* మధన్ మోహన్ 
* చైతన్య గారికిన

## సాంకేతిక నిపుణులు
*కాస్ట్యూమ్ డిజైనర్: ప్రియాంక సూరంపూడి 
*ఆర్ట్ : మిథున్స్ కల్చర్ 
*పాటలు : సురేష్ బనిశెట్టి 
*కో-డైరెక్టర్ : శివారెడ్డి సుబ్రహ్మణ్యం 
*సౌండ్ డిజైన్ : సాయి మణీధర్ రెడ్డి  
## మూలాలు

## బయటి లింకులు
* 

వర్గం:2024 తెలుగు సినిమాలు
బోలిచేతో ఫౌండేషన్

**బోలిచేతో ఫౌండేషన్** అనేది భారతదేశంలో భాషల అభివృద్ధి కోసం పనిచేస్తున్న ఒక స్వచ్ఛంద సంస్థ. ఇది భవిష్యత్తు తరాల కోసం భాషలు, వివిధ సంస్కృతులు భద్రపరచబడాలని విశ్వసిస్తుంది. సాంకేతికతను ఉపయోగించుకోవడం ద్వారా స్థిరమైన అభివృద్ధి లక్ష్యాలను సాధించడానికి జీవనోపాధి అవకాశాలను సృష్టించటం ద్వారా గ్రామీణ వర్గాల ప్రజలను శక్తివంతం చేయడం ఈ సంస్థ ప్రధాన ఉద్దేశం. 
## లక్ష్యం
ఇంటర్నెట్, డిజిటల్ మాధ్యమాలు, ఓపెన్ నాలెడ్జ్ ద్వారా దేశీయ భాషలు, సంస్కృతిని ప్రోత్సహించడం, పునరుద్ధరించడం అనేవి ఈ సంస్థ ప్రధాన లక్ష్యాలు. 
## స్థాపన
ఈ సంస్థను భారతదేశ 9వ మాజీ ప్రధాన మంత్రి అయిన పి.వి.నరసింహారావు జయంతి సందర్భంగా 2023 జూన్ 28 నాడు నేతి సాయికిరణ్ స్థాపించాడు. ప్రస్తుతం ఇందులో ఆత్రం మోతిరాం, సిడాం కిరణ్ లు సభ్యులుగా ఉన్నారు.

## ప్రధాన కార్యాలయం
ఈ సంస్థ ప్రధాన కార్యాలయం భారతదేశంలోని తెలంగాణ రాష్ట్రంలో గల సంగారెడ్డి జిల్లాలోని నారాయణఖేడ్ పట్టణంలో ఉంది.
## భాషలు
ప్రస్తుతం ఈ సంస్థ తెలుగు, గోండి, కొలామి, అస్సామి, రభా, మరాఠీ అనే ఆరు భారతీయ భాషల్లో పని చేస్తుంది.  ఇది వికీపీడియా, వికీసోర్స్ వంటి ప్రాజెక్టుల ద్వారా ఓపెన్ నాలెడ్జ్ లో ఉనికిని పెంపొందిస్తూ వికీమీడియా కామన్స్ లో దేశీయ భారతీయ కమ్యూనిటీల సాంస్కృతిక వారసత్వానికి సంబంధించిన కంటెంట్ ను మెరుగుపరుస్తుంది. 
## ప్రస్తుత కృషి
గ్రామ ప్రాజెక్టులను చేపట్టడం ద్వారా భారతీయ భాషలకు సాంకేతికతను అందించడంలో బోలిచేతో కృషి చేస్తుంది. ప్రస్తుతం ఇది వికీపీడియా ఇంక్యుబెటర్ ద్వారా రెండు ద్రావిడ భాషలైన గోండి, కొలామి భాషల కోసం వికీపీడియా వెర్షన్లను  రూపొందిస్తుంది. బోలిచేతో ఒక ఫ్లాట్ షిప్ వాలంటరీ ప్రోగ్రామ్ ను కూడా ప్రారంభించింది. దీనిలో ఆరు భారతీయ భాషల నుండి 50 మంది వ్యక్తులకు ఓపెన్ నాలెడ్జ్, వికీపీడియా ప్రాజెక్టులపై శిక్షణ కూడా అందిస్తుంది.
## మూలాలు

__STATICREDIRECT__
వర్గం:సంస్థలు
వర్గం:స్వచ్ఛంద సేవ
వర్గం:ప్రభుత్వేతర సంస్థలు
హరికథ (2024 వెబ్ సిరీస్)

**హరికథ** 2024లో విడుదలైన మైథలాజికల్ క్రైమ్ థ్రిల్లర్ వెబ్ సిరీస్. పీపుల్ మీడియా ఫ్యాక్టరీ బ్యానర్‌పై టీజీ విశ్వప్రసాద్ నిర్మించిన ఈ సిరీస్‌కు మ్యాగీ దర్శకత్వం వహించాడు. రాజేంద్ర ప్రసాద్, దివి వడ్త్యా, శ్రీరామ్, పూజిత పొన్నాడ ప్రధాన పాత్రల్లో నటించిన ఈ వెబ్ సిరీస్ ట్రైలర్‌ను నవంబర్ 22న విడుదల చేయగా, వెబ్ సిరీస్ డిసెంబర్ 13న డిస్నీ ప్లస్ హాట్‌స్టార్‌ ఓటీటీలో ఆరు ఎపిసోడ్స్ తో తెలుగుతోపాటు హిందీ, తమిళం, బెంగాలీ, మరాఠీ, కన్నడ భాషల్లో విడుదలైంది.

## నటీనటులు
* రాజేంద్ర ప్రసాద్ - రంగాచారి
* దివి వడ్త్యా - చామంతి
* శ్రీరామ్ - విరాట్
* పూజిత పొన్నాడ - లీసా
* మౌనిక రెడ్డి - అంజలి
* అర్జున్ అంబటి - భరత్
* రుచిర సాధినేని - స్వాతి
* శ్రియా కొట్టం - వైదేహి
* ఉషా శ్రీ - ఈరమ్మ       
## సాంకేతిక నిపుణులు
* సహ నిర్మాత: వివేక్ కూచిబొట్ల, కృతి ప్రసాద్ 
* ఎగ్జిక్యూటివ్ నిర్మాత: శశికిరణ్ నారాయణ 
* ఆర్ట్ డైరెక్టర్: కిరణ్ మామిడి 
* ఎగ్జిక్యూటివ్ ప్రొడ్యూసర్: సుజిత్ కుమార్ కొల్లి చౌదరి  
* కో - డైరెక్టర్: రమేష్ మూర్తి బోనం 
* కాస్ట్యూమ్ డిజైనర్: గాయత్రీదేవి జోస్యుల  
## మూలాలు

## బయటి లింకులు
* 

వర్గం:2024 తెలుగు వెబ్​సిరీస్‌
విద్య వాసుల అహం

**విద్య వాసుల అహం (ఏ లాంగ్ లాంగ్ ఈగో స్టోరి)** 2024లో విడుదలైన సినిమా. ఎటర్నిటీ ఎంట‌ర్‌టైన్‌మెంట్ బ్యానర్‌పై మహేష్ దత్త మొతూరు, లక్ష్మీ నవ్య మక్కపాటి, రంజిత్ కుమార్ కొడాలి, చందన కట్టా నిర్మించిన ఈ సినిమాకు మణికాంత్ గెల్లి దర్శకత్వం వహించాడు. రాహుల్ విజయ్, శివాని రాజశేఖర్, అవసరాల శ్రీనివాస్, తనికెళ్ల భరణి ప్రధాన పాత్రల్లో నటించిన ఈ  సినిమా ట్రైలర్‌ను మే 15న విడుదల చేయగా, సినిమా మే 17న ఆహా ఓటీటీలో విడుదలైంది.
## కథ
విద్య (శివాని) సాఫ్ట్‌వేర్ ఇంజనీర్, వాసు (రాహుల్ విజయ్) మెకానికల్ ఇంజనీర్ వీరిద్దరికి అసలు పెళ్ళంటే ఇష్టం ఉండదు. ఇద్దరూ తొలి చూపులోనే ప్రేమించుకొని పెళ్లి చేసుకుంటారు. వాసు (రాహుల్ విజయ్), విద్య (శివానీ రాజశేఖర్) అహంతో ఒకరిపై ఒకరి పైచేయి సాధించాలని ప్రయత్నిస్తారు. ఈ క్రమంలో ప్రతీ విషయంలో ఒకరిపై ఒకరు గెలువాలని, డామినేట్ చేయాలని పట్టుదలగా ఉంటారు. మరి ఈగో వల్ల వారి వివాహ బంధంపై ఎలాంటి ప్రభావం చూపింది? తరువాత ఏమి జరిగింది? ఇద్దరూ మళ్లీ ఎప్పుడు కలిసారు అనేదే మిగతా సినిమా కథ.
## నటీనటులు
* రాహుల్ విజయ్
* శివాని రాజశేఖర్
* అవసరాల శ్రీనివాస్
* తనికెళ్ల భరణి 
* అభినయ​
* శ్రీనివాస రెడ్డి
* రఘుబాబు
* వై.కాశీ విశ్వనాథ్
* మౌనిక రెడ్డి 
* రవివర్మ అడ్డూరి
* రూప లక్ష్మి
* రాజశ్రీ నాయర్
* వైవా రాఘవ

## సాంకేతిక నిపుణులు
* ఆర్ట్ డైరెక్టర్: విజయ్ మక్కెన 
*ఎగ్జిక్యూటివ్ ప్రొడ్యూసర్: మహేష్ దత్తా మోటూరు 
* లైన్ ప్రొడ్యూసర్: ప్రియ కశ్భ, వంశీ కృష్ణ
* కో డైరెక్టర్: సిద్దార్థ్ ముత్యాల 
* కొరియోగ్రాఫర్: చంద్రకిరణ్ 
* పబ్లిసిటీ డిజైన్స్: ఉమామహేశ్వర్ పి 
## మూలాలు

## బయటి లింకులు
* 

వర్గం:2024 తెలుగు సినిమాలు
ఎర్రచీర - ది బిగినింగ్

**ఎర్రచీర - ది బిగినింగ్** 2026లో విడుదలైన హారర్ సస్పెన్స్ థ్రిల్లర్ సినిమా. బేబి డమరి సమర్పణలో శ్రీ పద్మాయల ఎంట‌ర్‌టైన్‌మెంట్స్, శ్రీ సుమన్ వెంకటాద్రి ప్రొడక్షన్స్ బ్యానర్‌పై ఎన్‌.వి.వి.సుబ్బారెడ్డి, సీహెచ్‌ వెంకట సుమన్‌ నిర్మించిన ఈ సినిమాకు సుమన్ బాబు దర్శకత్వం వహించాడు. సుమన్ బాబు, కమల్ కామరాజు, కారుణ్య చౌదరి, బేబి సాయి తేజస్విని ప్రధాన పాత్రల్లో నటించిన ఈ సినిమా టీజర్‌ను 2023 నవంబర్ 1న, ట్రైలర్‌ను డిసెంబర్ 7న హైదరాబాద్ ప్రసాద్ ల్యాబ్స్‌లో విడుదల చేసి,  సినిమాను ఫిబ్రవరి 6న తెలుగుతో పాటు తమిళ, మలయాళ, కన్నడ భాషల్లో విడుదల చేశారు.

ఈ సినిమా విడుదల సందర్బంగా సినిమా యూనిట్ ఒక కాంటెస్ట్ పెడుతున్నారు. ఫ్యామిలీ ప్యాక్ బిర్యానీ 45 నిమిషాల్లో తిన్న ప్రేక్షకుడికి పది వేల రూపాయలు బహుమతి ఇవ్వనున్నారు.   

## నటీనటులు
* శ్రీరామ్
* సుమన్ బాబు
* కమల్ కామరాజు
* కారుణ్య చౌదరి
* ఆలీ
* అన్నపూర్ణమ్మ
* గీతా సింగ్
* సత్య కృష్ణన్
* మహేష్
* భద్రం
* జీవా
* రఘుబాబు
* బేబి సాయి తేజస్విని
* అయ్యప్ప పి శర్మ
* సురేష్ కొండేటి
* చింగు

## సాంకేతిక నిపుణులు
* లైన్ ప్రొడ్యూసర్: అబ్దుల్ రెహమాన్,
* ఆర్ట్: నాని, సుభాష్,
* పిఆర్ఓ: సురేష్ కొండేటి,
* స్టంట్స్: నందు,
* మాటలు: గోపి విమల పుత్ర 
* చీఫ్ కో డైరెక్టర్: నవీన్ రామ నల్లం రెడ్డి, రాజ మోహన్ 
## మూలాలు

## బయటి లింకులు
* 
వర్గం:2024 తెలుగు సినిమాలు
మ్యాజిక్

**మ్యాజిక్** 2024లో విడుదలకానున్న మ్యూజికల్ డ్రామా సినిమా. శ్రీకర స్టూడియోస్‌ సమర్పణలో సితార ఎంటర్‌టైన్‌మెంట్స్ బ్యానర్‌పై సూర్యదేవర నాగవంశీ, సాయి సౌజన్య నిర్మించిన ఈ సినిమాకు గౌతమ్ తిన్ననూరి దర్శకత్వం వహించాడు. సారా అర్జున్  ప్రధాన పాత్రల్లో నటించిన ఈ సినిమా టీజర్‌ను  న, ట్రైలర్‌ను  న విడుదల చేసి, సినిమాను డిసెంబర్ 21న  విడుదల చేయనున్నారు.
## నటీనటులు
* సారా అర్జున్ 
## సాంకేతిక నిపుణులు
* ప్రొడక్షన్‌: అవినాష్‌ కొల్లా 
* కాస్ట్యూమ్‌ డిజైనర్‌: కోన నీరజ 
## మూలాలు

## బయటి లింకులు
* 
వర్గం:2024 తెలుగు సినిమాలు
రాజు నారాయణ్ తోడ్సం

**రాజు నారాయణ్ తోడ్సం** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు ఆర్ని శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
రాజు నారాయణ్ తోడ్సం భారతీయ జనతా పార్టీ అభ్యర్థిగా రాజకీయాల్లోకి వచ్చి 2014 మహారాష్ట్ర శాసనసభ ఎన్నికలలో ఆర్ని శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి అభ్యర్థి కాంగ్రెస్ అభ్యర్థి శివాజీరావు మోఘేపై 20,721 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయనకు 2019 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి అవకాశం రాకపోవడంతో స్వతంత్ర అభ్యర్థిగా పోటీ చేసి ఓడిపోయాడు. 

రాజు నారాయణ్ తోడ్సం 2024 మహారాష్ట్ర శాసనసభ ఎన్నికలలో ఆర్ని శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి జితేంద్ర శివాజీరావు మోఘేపై 29,313 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. రాజు నారాయణ్ తోడ్సం 127,203 ఓట్లతో విజేతగా నిలవగా, జితేంద్ర శివాజీరావు మోఘేకు 97,890 ఓట్లు వచ్చాయి. 
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
సందీప్ ప్రభాకర్ ధూర్వే

**సందీప్ ప్రభాకర్ ధూర్వే** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు ఆర్ని శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
సందీప్ ప్రభాకర్ ధూర్వే భారతీయ జనతా పార్టీ అభ్యర్థిగా రాజకీయాల్లోకి వచ్చి 2004 మహారాష్ట్ర శాసనసభ ఎన్నికలలో ఆర్ని శాసనసభ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2009 ఎన్నికలలో ఓడిపోవడంతో, 2014 మహారాష్ట్ర శాసనసభ ఎన్నికలలో భారతీయ జనతా పార్టీ ఆయన అభ్యర్థిత్వాన్ని తిరస్కరించడంతో ఆయన శివసేన పార్టీలో చేరి ఆ పార్టీ అభ్యర్థిగా పోటీ చేసి ఓడిపోయాడు. 

సందీప్ ప్రభాకర్ ధూర్వే తిరిగి  2019 మహారాష్ట్ర శాసనసభ ఎన్నికలకు ముందు భారతీయ జనతా పార్టీలో చేరి ఆర్ని శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఐఎన్‌సీ అభ్యర్థి శివాజీరావు శివరామ్‌జీ మోఘేపై 3153 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయనకు 2024 ఎన్నికలలో భారతీయ జనతా పార్టీ టికెట్ దక్కలేదు.

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
బచ్చల మల్లి

**బచ్చల మల్లి** 2024లో విడుదలైన యాక్షన్‌ ఎంటర్‌టైనర్‌ సినిమా. హాస్య మూవీస్ బ్యానర్‌పై రాజేష్ దండా, బాలాజీ గుత్తా నిర్మించిన ఈ సినిమాకు సుబ్బు మంగాదేవి దర్శకత్వం వహించాడు. అల్లరి నరేష్, అమృత అయ్యర్, హరితేజ, రావు రమేష్ ప్రధాన పాత్రల్లో నటించిన ఈ సినిమా టీజర్‌ను నవంబర్ 28న, ట్రైలర్‌ను డిసెంబర్ న విడుదల చేయగా సినిమా డిసెంబర్ 20న విడుదలైంది. 
## నటీనటులు
* అల్లరి నరేష్
* అమృత అయ్యర్
* అంకిత్ కొయ్య
* హరితేజ
* రావు రమేశ్
* సాయి కుమార్
* కోట జయరామ్
* రోహిణి
* ధన్‌రాజ్
* హర్ష చెముడు
* అచ్యుత్ కుమార్
* హర్ష రోషన్
* ప్రసాద్ బెహరా

## సాంకేతిక నిపుణులు
* ప్రొడక్షన్ డిజైన్: బ్రహ్మ కడలి 
* లైన్ ప్రొడ్యూసర్ : గిరిధర్ మామిడిపల్లి 
* పబ్లిసిటీ డిజైన్స్: అనిల్ & భాను 
* పీఆరో: వంశీ శేఖర్ 
## పాటలు

## మూలాలు

## బయటి లింకులు
* 

వర్గం:2024 తెలుగు సినిమాలు
జనాబ్ షేక్ హాన్ బిన్ షేక్ సలేహ్ సాహబ్

జనాబ్ షేక్ హాన్ బిన్ షేక్ సలేహ్ సాహబ్ (Janab Shaikhaan Bin Shaikh Saleh Sahab) అంగీకరించబడిన జమీందార్ మరియు ఎల్గండల్ జిల్లాలో అరబ్‌ల నాయకుడు. ఆయన హైదరాబాద్ సుదీర్ఘ రాజ్యపు నజాం కాలంలో ఎల్గండల్ జిల్లాను అభివృద్ధి చేయడంలో కీలక పాత్ర పోషించారు. ఆయన అనేక మౌలిక సదుపాయాల నిర్మాణం కోసం పెట్టుబడులు పెట్టారు, వీటిలో జ్యూబిలీ కమాన్, అప్ పర్ మణైర్ డ్యామ్, షాషా మహల్లా ఉన్నాయి. అతను ఆ సమయంలో అత్యంత ధనవంతుడు అరబ్

## ప్రారంభ జీవితం మరియు నేపథ్యం

జనాబ్ షేక్ హన్ బిన్ షేక్ సలేహ్ సాహబ్ అరేబియాలోని బావాజీర్ తెగకు చెందినవాడు.

జ్యూబిలీ కమాన్
జనాబ్ షేక్ హన్ బిన్ షేక్ సలేహ్ సాహబ్ ౧౯౩౭లో కరీంనగర్‌లో జ్యూబిలీ కమాన్ ను ఆదేశించారు, ఇది నజాం పాలనలో అరబ్‌ల సంక్రాంతి దశను ప్రతిబింబించే నిర్మాణం.

అప్ పర్ మణైర్ డ్యామ్
హైదరాబాదులో సాగునీరు ప్రాజెక్టుగా ఉన్న అప్ పర్ మణైర్ డ్యామ్ స్థాపనలో కీలక పాత్ర పోషించారు, ఇది వ్యవసాయ అభివృద్ధికి సహకరించింది.

షాషా మహల్లా
జనాబ్ షేక్ హన్ బిన్ షేక్ సలేహ్ సాహబ్ షాషా మహల్లా అభివృద్ధిని ప్రారంభించారు, ఇది ఆయన స్వంత భూమిలో అరబ్ సంఘం యొక్క ఏక్యత కోసం నిర్మించబడింది, మొదటిలో ఇది అరబ్ సైనిక దళాల బారక్స్ గా పనిచేసింది. ఈ ప్రాంతం ఇంకా అరబ్ వారసత్వాన్ని మరియు స్థానిక చరిత్రలోని వాటిని ప్రతిబింబించే సాంస్కృతిక చిహ్నంగా కొనసాగుతుంది.

## మరణం మరియు హత్య

జనాబ్ షేక్ హాన్ సాహెబ్ ౧౯౪౮లో ఆపరేషన్ పొలోలో హత్య చేయబడ్డారు, ఆ సమయంలో భారతీయ సైన్యం హైదరాబాద్ రాజ్యాన్ని జాతీయీకరించింది. ఆయన హత్య అరబ్ రెజిమెంట్‌కు చివరిన సమయాన్ని సూచించింది మరియు అరబ్ నాయకుల సంప్రదాయ శక్తి లాభానికి ఒక ముగింపు చిహ్నంగా నిలిచింది.
## సాంస్కృతిక మరియు చారిత్రిక ప్రాధాన్యం

జనాబ్ షేక్ హన్ బిన్ షేక్ సలేహ్ సాహబ్ డెక్కన్‌లో అరబ్ వారసత్వానికి సంబంధించిన ఒక ప్రాధాన్యతగల వ్యక్తిగా గుర్తించబడతారు. ఆయన మౌలిక సదుపాయాలు, సైనిక నాయకత్వం, మరియు సమాజ అభివృద్ధికి చేసిన సహకారం గుర్తింపు పొందింది. ఆయన వారసత్వం జ్యూబిలీ కమాన్ వంటి చిహ్నాలు మరియు తెలంగాణలో అరబ్ (చౌష్) సంఘం యొక్క దీర్ఘకాలిక సాంస్కృతిక ప్రావీణ్యత ద్వారా ఉంచబడింది.
## ఇంకా చూడండి

నజాం ఆఫ్ హైదరాబాద్

జ్యూబిలీ కమాన్

అప్ పర్ మణైర్ డ్యామ్

షాషా మహల్లా
## సూచనలు
జ్యూబిలీ కమాన్

షాషా మహల్లా
ఇంద్రనీల్ నాయక్

**ఇంద్రనీల్ మనోహర్ నాయక్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు పుసాద్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 

ఇంద్రనీల్ నాయక్ మహారాష్ట్ర మాజీ ముఖ్యమంత్రి సుధాకరరావు నాయక్ మేనల్లుడు, మహారాష్ట్ర మాజీ ముఖ్యమంత్రి వసంతరావు నాయక్ మనవడు, మాజీ ఎమ్మెల్యే మనోహర్ నాయక్ కుమారుడు. 
## రాజకీయ జీవితం
ఇంద్రనీల్ నాయక్ తన తండ్రి మనోహర్ నాయక్ అడుగుజాడల్లో నేషనలిస్ట్ కాంగ్రెస్ పార్టీ రాజకీయాల్లోకి వచ్చి 2019 మహారాష్ట్ర శాసనసభ ఎన్నికలలో పుసాద్ శాసనసభ నియోజకవర్గం నుండి ఎన్‌సీపీ అభ్యర్థిగా పోటీ చేసి బీజేపీ అభ్యర్థి నిలయ్ మధుకర్ నాయక్‌పై 9701 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2024 ఎన్నికలలో ఎన్‌సీపీ అభ్యర్థిగా పోటీ చేసి ఎన్‌సీపీ - ఎస్‌పీ అభ్యర్థి శరద్ అప్పారావు మైండ్ పై 90,769 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 డిసెంబరు 15న దేవేంద్ర ఫడ్నవీస్ మంత్రివర్గంలో పబ్లిక్ వర్క్స్, హయ్యర్ & టెక్నికల్ ఎడ్యుకేషన్, ట్రైబల్ డెవలప్‌మెంట్, పర్యాటక, నేల & నీటి సంరక్షణ శాఖ సహాయ మంత్రిగా బాధ్యతలు చేపట్టాడు. 

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:నేషనలిస్ట్ కాంగ్రెస్ పార్టీ రాజకీయ నాయకులు
అఖిల కిషోర్

**అఖిల కిషోర్** కన్నడ, తమిళ భాషా చిత్రాలలో కనిపించిన మాజీ భారతీయ నటి. కన్నడ చిత్రం 'పడే పడే' (2013)లో ఆమె అరంగేట్రం చేసిన తరువాత, *కథై తిరైకతై వాసనం ఇయక్కం* (2014)లో ఆమె నటనకు విమర్శకుల ప్రశంసలు అందుకుంది.

## కెరీర్
ఆమె గ్లోబల్ అకాడమీ ఆఫ్ టెక్నాలజీ నుండి కంప్యూటర్ సైన్స్ లో ఇంజనీరింగ్ పూర్తిచేసింది. ఆ తరువాత, 6 అడుగుల పొడవైన అఖిల మోడలింగ్ కెరీర్ ఎంచుకుని అందాల పోటీలలో విజయం సాధించింది. శోభితా ధూళిపాళ్లతో కలిసి *మిస్ ఫ్యాషన్ ఐకాన్* సహా ఫెమినా మిస్ ఇండియా బెంగళూరు 2013 పోటీలో అవార్డులు గెలుచుకుంది. 2013లో వచ్చిన 'పడే పడే' చిత్రంతో అఖిల సినీ రంగ ప్రవేశం చేసింది. ఆ తరువాత, దర్శకుడు ఆర్. పార్థిపన్ *కథై తిరైకతై వాసనం ఇయక్కం* చిత్రంలో ఒక పాత్ర కోసం ఆడిషన్ చేయమని ఆమెను అడిగాడు, ఈ చిత్రంలో అనేక మంది కొత్తవారితో కలిసి పనిచేయడానికి ఎంపికయింది. ఈ చిత్రం సానుకూల సమీక్షలను అందుకుంది, అలాగే అఖిల తన నటనకు మంచి స్పందన తెచ్చుకుంది, తరువాత ఆమె సీక్వెల్ కోసం సంతకం చేయబడింది.

ఆమె జూన్ 2015లో విడుదలైన *ఇనిమే ఇప్పడితాన్‌లో* సంతానంతో కలిసి ఒక పాత్ర పోషించింది. 

## వ్యక్తిగత జీవితం
ఆమె *శాన్ జోస్ స్టేట్ యూనివర్శిటీ* నుండి *మాస్టర్స్* పూర్తి చేసి కొంతకాలం ఇంటెల్‌లో పని చేసింది. ఆమె 2018 డిసెంబరు 2న అలంకృత్ చోనాను వివాహం చేసుకుంది.
## ఫిల్మోగ్రఫీ

## మూలాలు

వర్గం:21వ శతాబ్దపు భారతీయ నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
మనోహర్ నాయక్

**మనోహర్ రాజుసింగ్ నాయక్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు పుసాద్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై మంత్రిగా పని చేశాడు.

మనోహర్ నాయక్ మహారాష్ట్ర మాజీ ముఖ్యమంత్రి వసంతరావు నాయక్ మేనల్లుడు, మహారాష్ట్ర మాజీ ముఖ్యమంత్రి సుధాకరరావు నాయక్ సోదరుడు.

## రాజకీయ జీవితం
మనోహర్ నాయక్  భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995 మహారాష్ట్ర శాసనసభ ఎన్నికలలో పుసాద్ శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 ఎన్నికలలో ఓడిపోయి తిరిగి 2004, 2009, 2014 ఎన్నికలలో వరుసగా ఎమ్మెల్యేగా ఎన్నికై, నవంబర్ 2004 నుండి సెప్టెంబర్ 2014 వరకు ఫుడ్ అండ్ డ్రగ్ అడ్మినిస్ట్రేషన్ మంత్రిగా పని చేశాడు.

## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు 
వర్గం:2014 మహారాష్ట్ర శాసనసభ్యులు
లా స్ట్రాడా,

ఇటలీ దేశ సినిమా దర్శకులు ఫెడరికో ఫెలినీ 1954 లో తీసిన లా స్ట్రాడా రెండో ప్రపంచ యుద్ధం తర్వాత మొదలయిన  neo realism లేక నవ్య వాస్తవిక వాద సినిమాలకు శ్రీకారం చుట్టింది. ఫెలినీ ఆ తర్వాత తీసిన సినిమాలు ఈ ధోరణిలోనే మరింత స్పస్టంగా ఈ శిల్పాన్ని ఉపయోగించుకున్నాడు. వీధుల్లో బలప్రదర్శన, సర్కస్ ప్రదర్శనలు చేసి జీవించే పశు ప్రవృత్తిగల అతను తనకు సహాయకురాలుగా ఉపయోగించుకోడానికి ఇంకా కౌమారంలోకి అడుగుపెట్టని ఒక అనాథ అమాయిక బాలికను, తన కూతురిని కూటికి గుడ్డకు కరువు అయిన ఒక దరిద్రురాలు  పోషించలేక అతనికి అమ్ముతుంది. అతడు ప్రదర్శనలిస్తూ ఆ బాలికను వాడుకొంటూ, లయింగికంగా బాధిస్తూ వెంట తిప్పుకొంటూ ఉంటాడు. ఆ అమ్మాయి అన్నీ సహిస్తూ అతనివెంట ప్రదర్శనలిస్తూ తిరుగుతూ ఉంటుంది. ఆ వెర్రిబాగులపిల్ల ఆ పాషాణ హృదయుణ్ణి మనిషిగా మార్చడం, అతనిలోని మనిషిని మేలుకొల్పడమే సినిమా, హృదయం లేని అతడు మనిషిగా మారుతాడు ఆమె సహవాసంతో. ఈ మార్పును అతి సహజంగా దర్శకుడు చూపుతాడు. 
ఆ అమ్మాయి స్మృతి అతని మనసులో మెదలాడుతూ ఉంటుంది, అయితే దర్శకుడు దీన్ని వాచ్యంగా చెప్పడు. అతడు వేదనతో సముద్రతీరంలో బోర్లా పడుకొని ఉంటాడు, నేపథ్య సంగీతం మారుగా ఆ బాలిక తరచూ తన వాయిద్యం మీద పలికించే పాట మెల్లగా వినపడుతూ ఉంటుంది. ఆ సంగీతం ఆమె స్మృతులను మెల్లమెల్లగా ప్రేక్షకుల హృదయాలలో ఆవిష్కరించ బడతాయి. అధివాస్తవికావాదం, క్యూబిజం, డాడాయిసం వంటి అనేక ధోరణుల మాదిరే రీయలిసం కూడ ప్రపంచాన్ని ఊపేసింది.

మూలాలు: La Strada filam, 1954. Notes provided to Students in Film And T.V.Institute, Pune during Film Appreciation Course, 1980.
భీమునిపట్నం శాసనసభ నియోజకవర్గం (పూర్వ)

**భీమునిపట్నం శాసనసభ నియోజకవర్గం,** ఆంధ్రప్రదేశ్ శాసనసభకు ప్రజాప్రతినిధులుగా ఎన్నికైన విశాఖపట్నం జిల్లాలోని ఒక శాసనసభ నియోజకవర్గం. విశాఖపట్నం లోక్‌సభ నియోజకవర్గంలోని ఆరు శాసనసభ నియోజకవర్గాలలో ఇది ఒకటి.

నియోజకవర్గం *డీలిమిటేషన్ ఆర్డర్స్ (1951)* ప్రకారం 1951లో స్థాపించబడింది. *డీలిమిటేషన్ ఆర్డర్సు (2008)* ప్రకారం 2008లో రద్దు అయింది.

## శాసన సభసభ్యులు

## ఎన్నికల ఫలితాలు
### 1952
				

					
		

			

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:విశాఖపట్నం జిల్లా మాజీ శాసనసభ నియోజకవర్గాలు
థామస్ బర్గెస్

**థామస్ విల్స్ బర్గెస్** (1888, సెప్టెంబరు 26 &#x2013; 1974, మే 26) న్యూజిలాండ్ క్రికెట్ అంపైర్. అతను 1933లో ఇంగ్లండ్‌తో న్యూజిలాండ్‌తో జరిగిన ఒక టెస్టు మ్యాచ్‌లో నిలిచాడు.

అతను 1928 - 1947 మధ్యకాలంలో క్రైస్ట్‌చర్చ్‌లో 20 ఫస్ట్-క్లాస్ మ్యాచ్‌లకు, వెల్లింగ్‌టన్‌లో ఒక మ్యాచ్‌కి అంపైర్‌గా ఉన్నాడు. అతని కుమారుడు అలాన్ 1940 నుండి 1952 వరకు కాంటర్‌బరీ తరపున ఫస్ట్-క్లాస్ క్రికెట్ ఆడాడు.

## మూలాలు

వర్గం:1974 మరణాలు
వర్గం:1888 జననాలు
జాన్ అన్సెన్

**జాన్ అన్సెన్** (1861, జూలై 1 - 1939, ఏప్రిల్ 28) న్యూజిలాండ్ క్రికెటర్. 1893-94 సీజన్‌లో ఆక్లాండ్ తరపున ఒక ఫస్ట్-క్లాస్ మ్యాచ్ ఆడాడు.

జాన్ అన్సెన్ 1860లో ఆక్లాండ్‌లో జన్మించాడు. అతను 21 సంవత్సరాల వయస్సులో న్యూజిలాండ్‌కు తిరిగి రావడానికి ముందు బెల్జియంలోని మోన్స్, లీజ్‌లోని పాఠశాలలకు హాజరయ్యేందుకు యూరప్‌కు పంపబడ్డాడు. అతను రోజువారీ వ్యాపారం, కలప వ్యాపారులు షార్ప్, అన్సెన్‌లలో పనిచేశాడు, తరువాత స్టాక్ బ్రోకర్, న్యాయవాదిగా మారాడు.

అతని ఏకైక ఫస్ట్-క్లాస్ మ్యాచ్‌లో అన్సెన్ ఆక్లాండ్ తరపున బ్యాటింగ్ ప్రారంభించాడు, అయితే 1893 డిసెంబరులో ఆక్లాండ్ డొమైన్ మైదానంలో వెల్లింగ్‌టన్‌పై కేవలం నాలుగు, ఆరు పరుగులు మాత్రమే చేశాడు, ఇది ఈ సీజన్‌లో ప్రావిన్స్ మొదటి మ్యాచ్; అతను బౌలింగ్ చేయలేదు. అతను "క్రీడలో బాగా ప్రసిద్ధి చెందాడు". ముఖ్యంగా ప్రముఖ యాచ్ రేసర్, పోలో ప్రముఖ ఆటగాడు.

జాన్ అన్సెన్ 1939లో 77వ ఏట థేమ్స్‌లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1939 మరణాలు
వర్గం:1861 జననాలు
డేల్ ఫిలిప్స్

**డేల్ నాథన్ ఫిలిప్స్** (జననం 1998 అక్టోబరు 15) దక్షిణాఫ్రికాలో జన్మించిన న్యూజిలాండ్ క్రికెట్ ఆటగాడు. అతను క్రికెట్ ఆడిన ఆక్లాండ్‌లోని సేక్రేడ్ హార్ట్ కాలేజీలో చదువుకున్నాడు. అతను 2019-20 ప్లంకెట్ షీల్డ్ సీజన్‌లో ఒటాగో తరపున 2019, అక్టోబరు 21న ఫస్ట్-క్లాస్ అరంగేట్రం చేశాడు. అతని ఫస్ట్-క్లాస్ అరంగేట్రం ముందు, అతను 2016 అండర్-19 క్రికెట్ ప్రపంచ కప్, 2018 అండర్-19 క్రికెట్ ప్రపంచ కప్ కోసం న్యూజిలాండ్ జట్టులో ఎంపికయ్యాడు. అతను 2019-20 ఫోర్డ్ ట్రోఫీలో ఒటాగో తరపున 2019, నవంబరు 17న తన లిస్ట్ ఎ అరంగేట్రం చేసాడు. అతను 2019-20 సూపర్ స్మాష్‌లో ఒటాగో తరపున 2019, డిసెంబరు 30న తన ట్వంటీ20 అరంగేట్రం చేసాడు.

2020 జూన్ లో, 2020–21 దేశవాళీ క్రికెట్ సీజన్‌కు ముందు ఒటాగో అతనికి కాంట్రాక్ట్ ఇచ్చింది.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు
నవ్యా సింగ్

**నవ్యా సింగ్** ఒక భారతీయ నటి, మోడల్, డ్యాన్సర్. ఆమె కలర్స్ ఛానెల్లో కృష్ణ మోహిని టీవీ షోలో పనిచేసింది.

## ప్రారంభ జీవితం
నవ్యా సింగ్ బీహార్ కటిహార్ జిల్లాలో ఒక సంప్రదాయవాద సిక్కు కుటుంబంలో జన్మించింది. ఆమె లింగ డైస్ఫోరియాను అనుభవించింది, ఆమె యుక్తవయసులో ఉన్నప్పుడు తనను తాను స్త్రీగా చూపించుకోవడం ప్రారంభించింది. ఆమె 2011లో ముంబై వెళ్లి, తన మొదటి పేరును నవ్యగా మార్చుకుంది. తన లింగ గుర్తింపుకు మద్దతు ఇవ్వని బంధువుతో కొంతకాలం నివసించిన తరువాత, ఆమె ముంబై వెళ్లి నర్తకిగా పనిచేయడం ప్రారంభించింది. ఆమె లింగ మార్పిడి శస్త్రచికిత్స చేయించుకోవాలని నిర్ణయించుకున్నప్పుడు, ఈ ప్రక్రియలో ఆమెకు మద్దతుగా ఆమె తల్లి ముంబైకి వెళ్లింది.

## కెరీర్
ఆమె మోడల్ కెర్ ఎంచుకునే ముందు, సినిమాలు, టెలివిజన్ సీరియల్స్ లో నర్తకిగా పనిచేసింది. 2017లో, ఆమె లైఫ్ ఓకే ఛానెల్లో సావధాన్ ఇండియాలో షోలో కనిపించింది. అలాగే, ఆమె మోనికా డోగ్రా రూపొందించిన మ్యూజిక్ వీడియో షివర్లోనూ కనిపించింది. 

2021 చిత్రం ప్లెడ్జ్ టు ప్రొటెక్ట్ లో, ఆమె ఒక ఐటమ్ సాంగ్ చేసింది.

మోడల్ గా ఆమె మొదటిసారి 2016లో లాక్మే ఫ్యాషన్ వీక్ లో కనిపించింది, ఇందులో పాల్గొన్న ఏకైక ట్రాన్స్ మహిళ ఆమె మాత్రమే. ఆమె వెండెల్ రోడ్రిక్స్, అర్చనా కొచ్చర్ రూపొందించిన దుస్తులను ప్రదర్శించింది.

2018లో, ఆమె ట్రాన్స్ మహిళల అందాల పోటీ అయిన మిస్ ట్రాన్స్‌క్వీన్ ఇండియా (Miss Transqueen India) బ్రాండ్ అంబాసిడర్ గా వ్యవహరించింది.

## అవార్డులు

* 10వ న్యూస్మేకర్స్ అచీవర్స్ అవార్డులలో జ్యూరీ అవార్డు విజేత 

## ఫిల్మోగ్రఫీ

### సినిమాలు

### మ్యూజిక్ వీడియోలు

### టెలివిజన్

## మూలాలు

వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు
వర్గం:1989 జననాలు
వర్గం:భారతీయ సినిమా నటీమణులు
అకినోబు ఒకాడ

అకినోబు ఒకాడా (ఆంగ్లం: Akinobu Okada; జననం 1957 నవంబరు 25), జపనీస్ మాజీ ప్రొఫెషనల్ బేస్‌బాల్ ఇన్‌ఫీల్డర్, మేనేజర్. ఆయన హన్షిన్ టైగర్స్, ఒరిక్స్ బ్లూవేవ్ ల కోసం 1980 నుండి 1995 వరకు నిప్పాన్ ప్రొఫెషనల్ బేస్‌బాల్ లో ఆడాడు. హన్షిన్ టైగర్స్ 30వ, 35వ మేనేజర్, ఒరిక్స్ బఫెలోస్ 25వ మేనేజర్. 2024 ఆఫ్-సీజన్ నుండి హాన్షిన్ బేస్ బాల్ జట్టు యజమానికి సలహాదారుగా వ్యవహరించాడు. ఆయనను ముద్దుగా "డోండెన్" అని మారుపేరుతో అభిమానులు పిలుచుకుంటారు.

## కెరీర్
అకినోబు ఒకాడా 1980 నుండి 1993 వరకు హన్షిన్ టైగర్స్ తరపున రెండవ బేస్ మాన్ గా ఆడాడు. ప్రస్తుతం ఉన్న 12 జపనీస్ ప్రొఫెషనల్ బేస్‌బాల్ జట్లలో, యోమియురి జెయింట్స్ తర్వాత హన్షిన్ టైగర్సే దీర్ఘకాలంగా నడుస్తున్న జట్టు. 1980లో సెంట్రల్ లీగ్ రూకీ ఆఫ్ ది ఇయర్ ను అకినోబు ఒకాడా గెలుచుకున్నాడు. 1993 లో అతన్ని ఒరిక్స్ బ్లూవేవ్ కొనుక్కుంది. 1995 వరకు అక్కడే ఆడాడు.

### శిక్షకుడు
ఆయన 2004 నుండి 2008 వరకు హన్షిన్ టైగర్స్ జట్టును నిర్వహించాడు. అతని నేతృత్వంలో జట్టు, 2005లో సెంట్రల్ లీగ్ పెన్నంట్ గెలుచుకుంది. 2008 నవంబరులో ఆయన, వ్యాఖ్యాతగా డైలీ స్పోర్ట్స్ కంపెనీతో ఒప్పందం కుదుర్చుకున్నాడు. 2009లో అసాహి బ్రాడ్కాస్టింగ్ కార్పొరేషన్ (ఎబిసి, ఎఎమ్ రేడియో, టెరెస్ట్రియల్ టివి) లోను, స్కై ఎ స్పోర్ట్స్ ప్లస్ (ఎస్కెవై పెర్ఫెక్ టివి!, శాటిలైట్ టివి) లోను, కాన్సాయ్ ప్రాంతంలోని ఇతర ప్రసార స్టేషన్ల లోనూ కనిపించాడు.

ఒకాడా 2010లో తిరిగి రంగంలోకి దిగాడు. 2010 నుండి 2012 వరకు ఒరిక్స్ బఫెలోస్ ను నిర్వహించాడు. 2022 సెప్టెంబరు 26 న హన్షిన్ టైగర్స్ ఆయన్ను మేనేజర్ గా నియమించుకుంది. ఈ క్లబ్బులో అతనికి ఇది రెండవసారి నిర్వాహక పదవీకాలం. 2023 లో అతని మొదటి సీజన్లో, 2023 జపాన్ సిరీస్‌లో హన్షిన్ టైగర్స్ అతని మాజీ జట్టు అయిన ఓరిక్స్ బఫెలోస్‌ను 3-4తో ఓడించింది. ఇది ఆయనకు హన్షిన్ కు మేనేజర్ గా ఛాంపియన్షిప్ ను అందించడమే కాకుండా, 1985 తరువాత అప్పటి వరకూ ఛాంపియన్షిప్ సాధించని టైగర్స్ జట్టు కప్పు దక్కించుకుంది. ఆ సీజన్ తరువాత పదవీ విరమణ చేస్తానని ఒకాడా 2024 అక్టోబరు 2 న ప్రకటించాడు.

## మూలాలు

వర్గం:జపాన్ ప్రజలు
హేమ ప్రభాత్

**హేమ ప్రభాత్**, కన్నడ సినిమాలో ప్రసిద్ధి చెందిన భారతీయ నటి. ఆమె నటించిన చిత్రాలలో *[[తూర్పు పడమర (1998 సినిమా)|అమెరికా!అమెరికా!]]* (1997), *డోర్* (1995), రవిమామా (1999), *గోలిబార్* (1993) వంటి విజయవంతమైనవి ఉన్నాయి.

ప్రభాత్ కళావిడారు అనే నాటక బృందంలో హేమ విద్యార్థులకు నృత్యం నేర్పుతుంది. ఆమెకు సుకృతిస్ అని పిలువబడే తన సొంత నృత్య అకాడమీ ఉంది. ఆమె ఆధ్వర్యంలో నృత్యం నేర్చుకునే 100 మందికి పైగా విద్యార్థులు ఉన్నారు. 2019లో కలర్స్ లో ప్రసారమైన రక్షా బంధన్ సిరీస్ ద్వారా ఆమె పరిశ్రమకు తిరిగి వచ్చింది.

## వ్యక్తిగత జీవితం
హేమ 2017లో ప్రశాంత్ జి. శాస్త్రిని వివాహం చేసుకుంది. ఈ జంటకు 2018లో కుమార్తె జన్మించింది. హేమ ఇంతకుముందు సుమేంద్ర పంచముఖిని వివాహం చేసుకుని న్యూఢిల్లీలో స్థిరపడింది. ఈ దంపతులకు కూడా ఒక కుమార్తె జన్మించింది. విడాకుల కోసం దరఖాస్తు చేసిన తరువాత హేమ బెంగళూరుకు తిరిగి వచ్చి, తన ఇంటిపేరును ప్రభాత్ గా మార్చుకుని, ఒక నృత్య పాఠశాలను ప్రారంభించింది.

## ఫిల్మోగ్రఫీ

## ఇవి కూడా చూడండి

* కన్నడ సినిమా
* భారతీయ చలనచిత్ర నటీమణుల జాబితా

## మూలాలు

వర్గం:21వ శతాబ్దపు భారతీయ నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:కన్నడ సినిమా నటీమణులు
లక్ష్మీ చంద్రశేఖర్

**లక్ష్మీ చంద్రశేఖర్** కన్నడ చిత్ర పరిశ్రమకు చెందిన ఒక భారతీయ నటి. భారతదేశం కర్ణాటకలో ఒక నాటక కళాకారిణి. ఆమె నటిగా విజయవంతమైన చిత్రాలలో అతిథి (2002), అవస్థే (1987), ఎస్. పి. సాంగ్లియాన పార్ట్ 2 (1990) వంటివి ఉన్నాయి.

## కెరీర్
లక్ష్మీ చంద్రశేఖర్ కన్నడ, ఆంగ్లంలో 10కి పైగా చిత్రాలు, 35 నాటక నాటకాలలో భాగంగా ఉంది. జాతీయ, అంతర్జాతీయ నాటక ఉత్సవాలలో, మహిళా విశ్వవిద్యాలయాలలో *<nowiki/>'సింగరేవ్వ మాట్టు అరమనే*' ఆమె నాటకం ప్రదర్శించబడింది. ఆమె కన్నడ టెలివిజన్ ధారావాహిక 'మాయామృగ', 'మంథన' మొదలైన వాటిలో భాగంగా ఉంది.

## అవార్డులు

## ఎంపిక చేసిన ఫిల్మోగ్రఫీ
 
# *కిరగూరున గయ్యాళిగలు* (2016)
# *తననం తననం* (2006)
# *బేరు* (2005)
# *అతిథి* (2002)
# *మత్తదానా* (2001)
# *అవస్తే* (1987)

## ఇవి కూడా చూడండి

* కన్నడ సినిమా
* భారతీయ చలనచిత్ర నటీమణుల జాబితా
* భారతీయ సినిమా

## మూలాలు

వర్గం:21వ శతాబ్దపు భారతీయ నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:కన్నడ సినిమా నటీమణులు
సారా ఉరియార్టే బెర్రీ

**సారా ఉరియార్టే బెర్రీ** (ఆంగ్లం: Sarah Uriarte Berry; జననం 1969 మే 31, శాన్ఫ్రాన్సిస్కో, కాలిఫోర్నియా) ఒక అమెరికన్ నటి, గాయని.

శేఖర్ కమ్ముల రూపొందించిన ఫిదా (2017)లో ఆమె అతిథి పాత్రలో నటించింది.

## కెరీర్
బెర్రీ కాలిఫోర్నియాకు చెందినది. 1992లో యూనివర్సిటీ ఆఫ్ కాలిఫోర్నియా, లాస్ ఏంజిల్స్ (UCLA) నుండి పట్టభద్రురాలైంది. ఆమె 1993లో లెస్ మిసరేబల్స్ లో ఎపోనిన్ బ్రాడ్వేలో అడుగుపెట్టింది. ఆ తరువాత ఆమె 1995లో *బ్యూటీ అండ్ ది బీస్ట్* లో బెల్లెగా నటించింది. బెర్రీ 1997లో లెస్ మిసరేబల్స్ లో ఎపోనిన్ పాత్రకు తిరిగి వచ్చింది. ఆమె అక్టోబరు 2003 నుండి ఫిబ్రవరి 2004 వరకు స్వల్పకాలిక టాబూ, ది లైట్ ఇన్ ది పియాజ్జా (2005) లో "ఫ్రాంకా" గా కనిపించింది, దీనికి ఆమె డ్రామా డెస్క్, ఔటర్ క్రిటిక్స్ సర్కిల్ అవార్డులకు ఒక సంగీతంలో అత్యుత్తమ ఫీచర్ నటిగా ఎంపికైంది. ఆమె 2004లో న్యూయార్క్ సిటీ ఒపెరా కోసం ఎర్తా కిట్ తో కలిసి *సిండ్రెల్లా* టైటిల్ రోల్ గా కూడా నటించింది. 2006 సెప్టెంబరు 19న, ఆమె *బ్యూటీ అండ్ ది బీస్ట్* లో బెల్లె పాత్రకు తిరిగి వచ్చి, 2006 డిసెంబరు 24న తప్పుకుంది.

## వ్యక్తిగతం
ఆమె నటుడు, దర్శకుడు మైఖేల్ బెర్రీని వివాహం చేసుకుంది. వారికి ఒక కుమార్తె, కవల కుమారులు ఉన్నారు.

## మూలాలు

వర్గం:1969 జననాలు
వర్గం:జీవిస్తున్న ప్రజలు
యమునా శ్రీనిధి

**యమునా శ్రీనిధి**, కన్నడ సినిమాలు, సీరియల్స్ లో పనిచేసే భారతీయ భరతనాట్యం నర్తకి, కొరియోగ్రాఫర్, నటి. ఆమె సామాజిక కార్యకర్త, ఎన్సిసి వాలంటీర్ కూడా. 

2019లో బెంగళూరులోని ఎన్ఆర్ నియోజకవర్గంలోని గణేష్ నగర్ లో బీజేపీ అభ్యర్థి ప్రతాప్ సింహ కోసం యమునా ప్రచారం చేసింది. అలాగే ఆమె నవికా కన్నడ సమావేశానికి సాంస్కృతిక రాయబారిగా నియమించబడింది. ఆమె గ్రామీణ ప్రాంతాల్లోని ఆర్థికంగా వెనుకబడిన పిల్లలకు నృత్యం నేర్పుతుంది. ఆమె 2018లో కర్ణాటక ఉమెన్ అచీవర్ అవార్డును గెలుచుకుంది. 2019లో, ఆమె రొమ్ము క్యాన్సర్ సమస్యలపై అవగాహన కల్పించింది.

## కెరీర్

ఆమె భరతనాట్యంలో పలు శైలుల కోసం వివిధ గురువుల వద్ద శిక్షణ పొంది, యుఎస్ఎలోని దాదాపు 700 మంది విద్యార్థులకు నృత్యం నేర్పించింది. సాంప్రదాయ భరతనాట్యం నర్తకి, నృత్య దర్శకురాలిగా సుమారు 15 సంవత్సరాలు అమెరికాలో జీవితాన్ని గడిపిన తరువాత, యమునా 2012లో భారతదేశానికి తిరిగి వచ్చింది. తరువాత ఆమె కన్నడ సీరియల్ *అశ్విని నక్షత్ర* ద్వారా తన నటనా వృత్తిని ప్రారంభించింది. కన్నడ పరిశ్రమలోని ప్రముఖ నటులతో కలిసి ఆమె 20 కి పైగా చిత్రాలలో నటించింది. ఆమె 10కి పైగా సీరియల్స్ లో చేసింది.

## వ్యక్తిగత జీవితం
యమునకు వివాహం జరిగింది, ఒక కుమారుడు, కుమార్తె ఉన్నారు. 

## టెలివిజన్

;

;

## ఫిల్మోగ్రఫీ

## మూలాలు

వర్గం:కన్నడ సినిమా నటీమణులు
వర్గం:జీవిస్తున్న ప్రజలు
బెల్గాం 2 శాసనసభ నియోజకవర్గం

**బెల్గాం II** భారతదేశంలోని మైసూర్ రాష్ట్ర అసెంబ్లీలోని విధానసభ స్థానాల్లో ఒకటి. ఇది చిక్కోడి లోక్‌సభ నియోజకవర్గానికి ఆనుకుని ఉన్నబెల్గాం లోక్‌సభ నియోజకవర్గంలో భాగంగా ఉండేది.ఇది పూర్వ శాసనసభ నియోజవర్గం.

## శాసనసభ సభ్యుడు

### బొంబాయి రాష్ట్రం

* 1952: బెలగావి రూరల్ అసెంబ్లీ నియోజకవర్గం చూడండి

### మైసూర్ రాష్ట్రం

* 1957: సమాజి నాగేంద్ర ఓమన (రైతులు, వర్కర్స్ పార్టీ ఆఫ్ ఇండియా) 
* 1962: నాగేంద్ర ఓమన్న సమాజి (మహారాష్ట్ర ఏకీకరణ సమితి) 
* 1967 నుండి: హైర్ బాగేవాడిని శాసనసభ నియోజకవర్గం చూడండి

## మూలాలు

వర్గం:బెల్గాం జిల్లా
వర్గం:కర్ణాటక మాజీ శాసనసభ నియోజకవర్గాలు